open-index/open-wikipedia-markdown huggingface dataset:
Trambaix

**Trambaix** on pikaraitiotiejärjestelmä Barcelonan suurkaupunkialueella Kataloniassa. Se avattiin 5. huhtikuuta 2004. Se yhdistää Baix Llobregatin alueen kunnat L'Hospitalet de Llobregat, Esplugues de Llobregat, Cornellà de Llobregat, Sant Joan Despí ja Sant Just Desvern Barcelonan kaupunkiin. Kaikki Trambaix-linjat alkavat Barcelonan Plaça de Francesc Macià -aukiolta. Järjestelmään kuuluu kolme linjaa, joita merkitään tunnuksilla T1, T2 ja T3. Linjat 4-6 puolestaan kuuluvat Trambesòs-järjestelmään. Trambaix ja Trambesòs aiotaan myöhemmin yhdistää suuremmaksi kokonaisuudeksi. Raitiotielinjat on merkitty myös useisiin tuoreempiin metrokarttoihin. Vuonna 2008 kaikkien kolmen Trambaix-linjan yhteenlaskettu matkustajamäärä oli 15 057 318.

## Linjat
### Linja T1
Seuraavassa on lueteltu linjan pysäkit, joiden yhteydessä on mainittu myös vaihtomahdollisuudet Barcelonan metroon.

* Francesc Macià
* L'Illa
* Numància
* Maria Cristina 
* Pius XII
* Palau Reial 
* Zona Universitària
* Avinguda de Xile
* Sant Ramon
* Can Rigal
* Ca n'Oliveres
* Can Clota
* Pont d'Esplugues
* La Sardana
* Montesa
* El Pedró
* Ignasi Iglésias
* Cornellà Centre 
* Les Aigües
* Fontsanta i Fatjó
* Bon Viatge

### Linja T2
* Francesc Macià
* L'Illa
* Numància
* Maria Cristina 
* Pius XII
* Palau Reial 
* Zona Universitària
* Avinguda de Xile
* Sant Ramon
* Can Rigal
* Ca n'Oliveres
* Can Clota
* Pont d'Esplugues
* La Sardana
* Montesa
* El Pedró
* Ignasi Iglésias
* Cornellà Centre 
* Les Aigües
* Fontsanta i Fatjó
* Bon Viatge
* La Fontsanta
* Centre Miquel Martí i Pol
* Sant Martí de l'Erm

### Linja T3
* Francesc Macià
* L'Illa
* Numància
* Maria Cristina 
* Pius XII
* Palau Reial 
* Zona Universitària
* Avinguda de Xile
* Sant Ramon
* Can Rigal
* Ca n'Oliveres
* Can Clota
* Pont d'Esplugues
* La Sardana
* Montesa
* Sant Martí de l'Erm
* Rambla Sant Just
* Walden
* Torreblanca
* Sant Feliu-Consell Comarcal

## Lähteet

## Aiheesta muualla
*Barcelonan raitioteiden virallinen sivusto
Viirupallokala

**Viirupallokala** (*Arothron manilensis*) on pallokalalaji.

Viirupallokala kasvaa luonnossa noin 30&nbsp;cm pitkäksi, akvaariossa sen koko jää puoleen tästä. Sen on pohjaväriltään vaalean ruskeanharmaa. Selässä ja kyljissä on pitkittäissuuntaisia ruskeita viiruja; vatsapuolella ruskeita pilkkuja. Evät ja pyrstö ovat vartaloa tummemmat. Rintaevän tyvessä on lähes musta läikkä.

Viirupallokalaa tavataan Tyynenmeren keski- ja länsiosassa. Se elää hiekka- tai mutapohjalla, usein meriruohokentillä rannikoiden läheisyydessä 20 metrin syvyyteen asti, sekä laguuneissa ja matalavetisissä estuaareissa. Nuoria yksilöitä elää myös mangrovemetsissä.

## Lähteet
Luettelo 100 metrin juoksun Suomen mestareista

Tämä on **luettelo 100 metrin juoksun Suomen mestareista**. 100 metrin juoksun Suomen mestaruudesta on kilpailtu Kalevan kisoissa vuodesta 1907 lähtien. Naiset kilpailivat Suomen mestaruudesta vuosina 1913–1923 ja uudelleen vuodesta 1945 lähtien.

## Mestaruudet

**Miehet** (yht. 118)
* 5 – Nils Kronqvist, Antti Rajamäki
* 4 – Lauri Härö, Pentti Rekola, Kimmo Saaristo
* 3 – Ilmari Helle, Aki Tammisto, Esko Inkala, Voitto Hellsten, Raimo Vilén, Ossi Karttunen, Markus Pöyhönen
* 2 – Uuno Railo, Aarni Nyström, Erkki Koponen, Börje Strandvall, Palle Virtanen, Kalevi Huttunen, Börje Strand, Pauli Ny, Aarno Musku, Sami Länsivuori, Ari Pakarinen, Harri Kivelä, Janne Haapasalo, Joni Rautanen, Visa Hongisto, Ville Myllymäki, Eetu Rantala, Samuli Samuelsson
* 1 – Aarne Kumlin, Torsten Wendelin, Emil Kukko, Waldemar Wickholm, Erkki Kättö, Hannes Sula, Axel Kuffschinoff, Valentin Bergman, Erik Wilén, Reijo Halme, Kalervo Pitkänen, Bengt Sjöstedt, Martti Kaskivirta, Voitto Jalava, Pauli Tavisalo, Jorma Ehrström, Erik Gustafsson, Raimo Räty, Esko Elsilä, Tapani Turunen, Jukka Sihvonen, Ari Salonen, Jarkko Toivonen, Kari Niemi, Turo Meriläinen, Kim Lesch, Tuomas Näsi, Kari Louramo, Stefan Koivikko, Nghi Tran, Jarkko Ruostekivi, Hannu Hämäläinen, Jonathan Åstrand, Konsta Alatupa, Viljami Kaasalainen, Samuel Purola, Santeri Örn, Riku Illukka, Eino Vuori

**Naiset** (yht. 92)
* 9 – Mona-Lisa Pursiainen
* 7 – Olga Virtanen, Sisko Hanhijoki, Sanna Kyllönen
* 6 – Helinä Marjamaa, Lotta Kemppinen
* 5 – Johanna Manninen, Hanna-Maari Latvala
* 3 – Lisie Nyström, Aulikki Lehmijoki, Brita Johansson, Maija Koivusaari, Heidi Hannula, Sari Keskitalo
* 2 – Mirja Jämes, Aili Reiko, Hilkka Talvio, Ulla Pokki, Tuula Rautanen, Tuija Valkama, Anniina Kortetmaa
* 1 – Ida Välimäki, Salme Jaakkola, Tuovi Vahtera, Sirkka Norrlund, Riitta Vesanen, Auli Marttinen, Ella Räsänen, Anna Hämäläinen

## Vuosittain

* w = tuulitulos

## Lähteet
* 1907–1959: 
* 1960–2006: http://www.gbrathletics.com/nc/fin.htm
* Kalevan kisojen mitalistit nykyisissä lajeissa tai niiden edeltäjissä 1907–2023 Tilastopaja (tilaajille, maksullinen sivu)

### Viitteet
Jack Huston

**Jack Huston** (s. 7. joulukuuta 1982 Lontoo, Iso-Britannia) on brittiläinen näyttelijä. Hänen kenties tunnetuin roolinsa oli Richard Harrow rikossarjassa Boardwalk Empire

## Elämäkerta
### Ura
Huston näytteli vuonna 2005 elokuvassa *[[Neighborhood Watch]]* ja vuonna 2008 elokuvassa *[[Outlander (elokuva)|Outlander]]* Jim Caviezelin ja Sophia Mylesin kanssa. Vuonna 2010 hän esiintyi Twilight-elokuvasarjan kolmannessa elokuvassa *[[Twilight – Epäilys]]*.

### Yksityiselämä
Huston on ohjaaja John Hustonin lapsenlapsi sekä Anjelica Hustonin ja Danny Hustonin sisarenpoika.

## Filmografia
El-orontapakulo

**El-orontapakulo** (*Scytalopus robbinsi*) on pienikokoinen ecuadorilainen varpuslintu.
__NOTOC__
## Koko ja ulkonäkö
Linnun pituus on noin 11&nbsp;cm. Väritykseltään se on pääosin harmaa, yläperä, niska ja kupeiden juovitus ovat ruskeat ja pyrstö mustahko. Nokka on musta ja tukeva. Naaraan alapuolen väritys on ruskeampaa kuin koiraan.

## Esiintyminen
El-orontapakulot elävät Ecuadorin eteläosan El Oron ja Azuayn provinssien vuoristossa 700–1&nbsp;250&nbsp;m:n korkeudella. Laji kuvailtiin tieteelle uutena vuonna 1997 ja sen kokonaispopulaatio on 2&nbsp;000–10&nbsp;000&nbsp;yksilöä. Kanta elää maantieteellisesti suppealla alueella ja on vaarassa hävitä metsien hakkuiden ja elinympäristön tuhoutumisen seurauksena.

## Elinympäristö
Laji elää vuoristometsien alikasvoksessa.

## Lähteet
Luettelo enklaaveista ja eksklaaveista

Tämä on epätäydellinen luettelo **enklaaveista** ja **eksklaaveista**. Enklaavi on maantieteen käsite, joka tarkoittaa hallinnollista aluetta tai hallinnollisen alueen osaa, joka on kokonaan toisen hallinnollisen alueen ympäröimä maitse tai maitse ja vesitse. Eksklaavi puolestaan on hallinnollisen alueen osa, joka on maantieteellisesti muusta hallinnollisesta alueesta erillinen ja rajautuu toiseen hallinnolliseen alueeseen, mahdollisesti järven tai meren lisäksi. Enklaavit ovat usein myös eksklaaveja; eivät kuitenkaan silloin, kun enklaavi on kokonainen hallinnollinen alue. Enklaaveja ja eksklaaveja esiintyy hallinnollisen aluejaon eri tasoilla ja niitä on valtioiden lisäksi muun muassa kunnilla.

## Kansainvälisiä eksklaaveja ja enklaaveja

### Aasia

### Afrikka

### Etelä-Amerikka

### Eurooppa

### Pohjois-Amerikka

## Valtioiden sisäisiä eksklaaveja ja enklaaveja

### Etelä-Amerikka

### Eurooppa

### Oseania

## Entisiä eksklaaveja ja enklaaveja

### Aasia

### Afrikka

### Eurooppa

## Lähteet

* 

### Viitteet
Kuruş

**Kuruş** on rahayksikkö. Vuoden 2005 alusta käyttöön otettu Uusi Turkin liira jaetaan sataan kuruşiin.

Kuruş otettiin käyttöön Osmanien valtakunnassa 1688. Se painettiin alun perin suurena hopeakolikkona ja se oli ensisijainen rahayksikkö, joka vastasi arvoltaan Ranskan écua. 1700-luvulla ja 1800-luvun alussa arvonlasku vei niiden arvon, jonka jälkeen liikkeellä oli miljardi kolme grammaa painavia kuruşta. 

1800-luvun alussa liikkeellä oli 1 akçen, 1, 5, 10 ja 20 paran sekä 1, 2 ja 2½ kuruşin kolikot. Näiden lisäksi oli myös erikseen painon ja lyöntierän mukaan määritellyt kultarahat *zeri mahbub* ja *altin*.

Vuonna 1844 osmanit ottivat käyttöön Turkin liiran, joka jaettiin sataan kuruşiin tai 40 paraan. 1970-luvun loppuun mennessä kuruş oli käytännössä kadonnut liikenteestä inflaation vuoksi. Vuoden 2005 rahauudistuksen myötä kuruş palautettiin käyttöön uuden liiran sadasosana.

Euroopan kielissä kuruşia on nimitetty usein piasteriksi. 

## Lähteet
Para

**Para** voi tarkoittaa seuraavia asioita:
*para-_etuliite (lisä) lääketiede 
* para-, etuliite ( 'vieressä', 'samoin', 'jostakin', 'vastoin')
* para (puhekieltä), parapleegikko (ks. paraplegia)
* para, henkiolento
* para, vanha rahayksikkö Turkissa ja aiemmin Osmanien valtakunnassa
* Pará, Brasilian osavaltio
* Para, Surinamen piiri
* PaRa, Paimion ratsastajat
* Pará-luokka, kolme Brasilian laivaston alusluokkaa
* CT Pará (1908), Brasilian laivaston hävittäjä

## Katso myös

* Para Para, tanssi
* Para Para Paradise, tanssipeli
* Paraná, täsmennyssivu 
* Parapähkinäpuu
Independent Women

**Independent Women** on Destiny's Childin kappale, joka julkaistiin yhtyeen kolmannella studioalbumilla *Survivor*. Kappale on julkaistu myös Charlien enkelit -elokuvan soundtrackillä. Kappaleesta on kaksi osaa, joista ensimmäinen, "Independent Women Part I", julkaistiin singlenä. Single menestyi hyvin musiikkilistoilla. Billboard Hot 100 -listalla se piti ykkössijaa 11 peräkkäistä viikkoa marraskuusta 2000 helmikuuhun 2001.

Kappaleen on kirjoittanut ja tuottanut laulaja Beyoncé Knowles yhdessä Sam Barnesin, Jean-Claude Olivierin ja Cory Rooneyn kanssa. Musiikkivideon ohjasi Francis Lawrence.

## Listasijoitus

## Lähteet

## Aiheesta muualla
* Independent Women Part I: Sanoitus
* Myplay: Musiikkivideo
Escada

**Escada** on 1976 perustettu saksalainen muotitalo. Päätoimipaikka on Aschheimissa. Sen taustalla on Wolfgang ja Margaretha Leyn Münchenissä 1970-luvun alussa perustama neuletuotteita valmistanut yritys. Ruotsalaissyntyinen Margaretha Ley oli aiemmin työskennellyt mallina muun muassa Fathilla ja ruotsalaisen vaateyrityksen Lejan palveluksessa.

Yritys nousi menestykseen heti ensimmäisinä vuosina. Yrityksestä tuli julkinen osakeyhtiö 1986, ja se lähti laajentamaan voimakkaasti. Margaretha Ley kuoli äkillisesti 1992, ja samaan aikaan alkanut maailmanlaajuinen lama ajoi yrityksen vaikeuksiin. Se pääsi kuitenkin jaloilleen, mutta 2000-luvun alussa se joutui turvautumaan laajoihin järjestelyihin, joiden avulla yritys saatiin kuntoon, ja se alkoi suuntautua Aasian markkinoille.

Escada ajautui konkurssiin elokuussa 2009. Saman vuoden marraskuussa 2009 Escadan osti lontoolainen intialaissyntyinen miljardööri Lakshmi Mittal, jonka miniä Megha Mittalista tuli Escadan hallituksen puheenjohtaja. 

Mittal myi Escadan lokakuussa 2019 yhdysvaltalaiselle sijoitusyhtiö Regentille. 
## Lähteet

## Aiheesta muualla

*Escadan sivusto
*Escada-Chef Sälzer wollte zu viel – und scheiterte
Kimmo Kananen

**Kimmo Kananen** (s. 11. joulukuuta 1980 Lahti) on suomalainen pyöräilijä.

Kananen kilpaili maantiepyöräilyssä ammattilaisena vuosina 2002–2006. Hän edusti ensin kaksi vuotta Mälarenergi-joukkuetta, kauden 2004 toista ruotsalaisjoukkuetta Bianchi Nordicia ja vuodet 2005–2006 puolalaista Amore & Vita -tallia. Hän voitti vuonna 2004 Ringerike GP:n kokonaiskilpailun ja neljännen etapin sekä Lauri Ausin muistokilpailun.

Kananen on voittanut maantiepyöräilyn kriteriumajon Suomen-mestaruuden 2002 ja 2009. Ratapyöräilyssä hän on voittanut Suomen-mestaruuden joukkuetakaa-ajossa 2000, 2002 ja 2004 sekä joukkuesprintissä 2003 ja 2004. Hän on myös cyclocrossin Suomen-mestari vuodelta 2008.

## Lähteet
Luettelo NHL:ään varatuista suomalaisista

**Luettelo NHL:ään varatuista suomalaisista** sisältää kaikki NHL-joukkueiden  suomalaiset jääkiekkoilijat.

Luettelon tilastot koostuvat kaikista pelaajan NHL:ssä pelaamista otteluista, eivät siis vain pelaajan varanneessa joukkueessa pelatuista.

## Varattujen suomalaisten määrä vuosittain

## Varatut suomalaiset
### Merkintöjen selitykset

K *varauskierros*, Nro *varausnumero*, Vuosi *varausvuosi*, P *pelipaikka*, RO *runkosarjaottelut NHL:ssä*, PO *pudotuspeliottelut NHL:ssä*  *Voittanut [[Stanley Cup]]in*

**Lihavoitu** pelasi kaudella 

*Päivitetty 30. tammikuuta 2026*

### Varaukset

## Kahdesti varatut pelaajat
Seuraavat suomalaiset on varattu NHL:ään kahdesti:

Arto Javanaisesta tuli vuonna 1984 ensimmäinen suomalainen kahdesti varattu. Montreal Canadiens varasi Javanaisen vuonna 1983, mutta Javanainen ja Montreal eivät koskaan päässeet sopimukseen. Näin Javanainen tuli uudelleen varattavaksi, joten Pittsburgh Penguins varasi Javanaisen vuonna 1984.

Quebec Nordiques varasi vuonna 1981 maalivahti Kari Takon numerolla 200. Quebec ei kuitenkaan tarjonnut hänelle sopimusta kesään 1984 mennessä, joten hän oli uudelleen varattavissa vuonna 1984, jolloin Minnesota North Stars varasi Takon numerolla 97.

Montreal Canadiens varasi Hannu Järvenpään vuonna 1982. Järvenpää tunsi olevansa liian nuori ja kokematon NHL:ään, joten hän ei koskaan solminut sopimusta Montrealin kanssa. Winnipeg Jets varasi Järvenpään uudelleen vuonna 1986.

Viimeisin kahdesti varattu suomalainen on Masi Marjamäki. Ensin Boston Bruins varasi hänet vuonna 2003. Vuoteen 2005 mennessä Marjamäki ja Boston eivät solmineet sopimusta, joten New York Islanders varasi hänet uudelleen vuonna 2005.

## Lähteet
* 
* 
* 
* 

### Viitteet
Mikkelin kaupunginorkesteri

**Mikkelin kaupunginorkesteri** (ruots. *St. Michels stadsorkester*, engl. *St. Michel Strings*) on Mikkelin kaupungin ylläpitämä kunnallinen jousiorkesteri. Vuodesta 2020 orkesterin kapellimestarina toimii Erkki Lasonpalo.

Mikkeliin perustettiin orkesteri vuonna 1903. Harrastajaorkesterin toimintaa ohjasivat kuukausipalkkaiset kapellimestari ja konserttimestari. Kun orkesteri vuonna 1990 kunnallistettiin, siinä oli 12 ammattijousisoittajaa. Vuosien saatossa orkesterin vakituisina kapellimestareina ovat toimineet muun muassa Lenni Linnala ja Tiitus Mäntynen.

Mikkelin kaupunginorkesteri esiintyy tavallisesti Konsertti- ja kongressitalo Mikaelin Martti Talvela -salissa tai kamarimusiikkisalissa. Viime vuosina orkesteri on keskittynyt jousiorkesterille sävellettyyn musiikkiin. Orkesteri tekee kuitenkin myös yhteistyötä Mikkelin Oopperan, Savon Sotilassoittokunnan ja Mikkelin Oratoriokuoron kanssa. Orkesteri soittaa myös maakuntakonsertteja Mikkelin ulkopuolella sekä tilauskonsertteja.

## Levytykset
*Torelli, Mendelssohn, Sibelius, MIKOCD-1 (1993)
*St. Michel Strings in Poland with Tadeusz Wicherek, Alba ABCD 173 (2002)
*Segerstam Live Concert Recordings, HT-Intendent Oy HTINT 00001 (2005)
*Bloch & Busoni, Alba 6417513102345 (2007)
*MKO & Kauko Röyhkä: *[[Zaia]]*, Ranka Recordings RA 155-177722-3 (2008)

## Lähteet
Luola (elokuva)

**Luola** on Panu Heikkilän ohjaama lyhytelokuva, jonka ohjaaja on kirjoittanut yhdessä näyttelijä Ville Haapasalon kanssa. Elokuva on tuotettu osana ensimmäistä suomalainen novellielokuva -kilpailua, joka järjestettiin keväällä 2007.

## Juoni
Ilari on neljätoistavuotias poika, jonka isä on kuollut alkoholiin. Hän ei ole päässyt yli isänsä kuolemasta. Ilarin äiti ja äidin uusi mies pitävät pientä kyläkauppaa ja yrittävät kasvaa yhteen työtä tekemällä, mutta Ilarille uusi isä ei kelpaa. Eräänä päivänä äiti huomaa, että kassasta puuttuu rahaa. Syyllinen on löydettävä. Niin on yhden uhrauduttava, jotta muut pääsisivät pahasta.

## Arviot lehdissä ja menestys festivaaleilla
Vuoden 2007 novellielokuvat esitettiin pareittain kahtena peräkkäisenä maanantaina syyskuussa 2008. Luola mainittiin Helsingin Sanomien arviossa vain ohimennen; arvio keskittyi Reetta Aallon ohjaamaan Tyttöjen iltaan. Arvostelun kirjoittanut Jukka Karjalainen totesi ainoastaan, että *"Luola kieltämättä mutkittelee teemansa kanssa vaikeamman kautta."*

Elokuva palkittiin alle 30-minuuttisten elokuvien kotimaisessa kilpailusarjassa Tampereen kansainvälisillä elokuvajuhlilla maaliskuussa 2009.
Tuomariston mukaan ''"festivaalin parhaat näyttelijäsuoritukset tarjonneen opettavaisen tarinan rakenne ja sävy toivat mieleen venäläisen kirjallisuuden parhaat klassikot."

## Lähteet

## Aiheesta muualla
* Kotisivu
Harjun hautausmaa (Parkano)

**Harjun hautausmaa** sijaitsee Parkanossa, Porintien varressa Lapinnevan kylässä. Se perustettiin 1951 ja sitä laajennettiin 1976. Hautausmaan alueella on siunauskappeli, jota laajennettiin ja remontoitiin vuonna 2002.

Vuoden 2007 alusta tulleen säädöksen nojalla Harjun hautausmaan yhteyteen on perustettu myös niin sanottu tunnustukseton hautausmaa-alue. Koska lainsäädäntö ei velvoita kaikkia seurakuntia perustamaan omaa tällaista aluetta, Parkanon ja Ikaalisten seurakunnat ovat päätyneet asiassa yhteistoimintaan.

## Lähteet
Karttapallokala

**Karttapallokala** (*Arothron mappa*) on pallokalalaji.

Viirupallokala kasvaa luonnossa noin 65&nbsp;cm pitkäksi. Sen pohjaväri vaihtelee kellanruskeasta vihreään. Tummat kuviot näyttävät kartan tieverkostolta, mistä kala on saanut nimensä.

Karttapallokalaa tavataan Indopasifisella merialueella laguuneissa ja suojaisilla merenpuoleisilla riutoilla.

Karttapallokala syö levää, sienieläimiä ja selkärangattomia. Karttapallokaloja pidetään joskus suurikokoisissa akvaarioissa (800 litrasta alkaen). Ne eivät ole erityisen aggressiivisia muita kaloja kohtaa,mutta syövät selkärangattomat ja näykkivät koralleja. Kala saalistaa öisin, joten sen ei useinkaan nähdä liikuskelevan akvaariossa valoisaan aikaan.

## Lähteet
Lapinneva

**Lapinneva** on yksi Parkanon kylistä. 

## Historia

Lapinnevan kylän asutus alkaa jo 1820-luvun alkupuolella. Lapinnevan kylän vanhasta 1800-luvun rakennuskannasta ovat säilyneet Kartanon pihapiiri (nyk. Vahala) ja ns. Vanhan Santoon asuinrakennus (nyk. Pessi) sekä Joensuun talo. Lapinnevan kylään kuuluu nykyään myös vanhat Niininevan kylän alueet. 

Ruotsalainen rotubiologi Gustaf Retzius vieraili retkikuntineen Lapinnevalla vuonna 1873 osana Suomen-tutkimusmatkaansa. Lapinnevan harjulla he tutustuivat entisajan lappalaisten lapinraunioiksi esiteltyihin kiviraunioihin. 

## Peruspalvelut

Lapinnevalla toimi kyläkauppa, joka lopetti toimintansa 2006. Myös Lapinnevan koulu suljettiin samoihin aikoihin. Kylässä toimii yhä Kekkilän turvetuotantotehdas. Lisäksi Lapinnevalla sijaitsee Harjun hautausmaa siunauskappeleineen. Harjulammen uimapaikalla on Lapinnevan Yrityksen ylläpitämä Parkanon ainoa hyppyteline.
Rosemary Altea

**Rosemary Altea** (s. 1946 Leicester) on brittiläinen meedio ja parantaja. Hän on kirjoittanut kirjoja ja esiintynyt televisiossa, esimerkiksi Michael Shermerin kanssa *[[The Oprah Winfrey Show|The Oprah Winfrey Show’ssa]]* vuonna 1995 ja James Randin kanssa *[[Larry King Live]]ssä* vuonna 2007. Hän väittää olevansa yhteydessä Grey Eagle -nimiseen henkioppaaseensa. 

Englannissa varttunut Altea on kertonut kuulleensa jo lapsena ääniä ja nähneensä näkyjä kuolleista ihmisistä. Hän on perustanut Yhdysvaltoihin RAHEF-järjestön (), jolla on brittiläinen vastine RAAH (*Rosemary Altea Associaton of Healers*).

## Kirjat
* *The Eagle and the Rose*
* *Proud Spirit*
* *You Own the Power*
* *Soul Signs*
* *A Matter of Life and Death* 

## Aiheesta muualla
* Viralliset sivut 
* RAHEF-järjestön viralliset sivut
Karl Lehmann

**Karl Lehmann** (16. toukokuuta 1936 Sigmaringen – 11. maaliskuuta 2018 Mainz) oli katolisen kirkon saksalainen kardinaali. 

Lehmann opiskeli Freiburgin yliopistossa, Collegium Germanicum et Hungaricumissa ja Paavillisessa gregoriaanisessa yliopistossa. Hän työskenteli 1960-luvulla Karl Rahnerin tutkimusavustajana Ludwig-Maximilians-Universität Münchenissä, ja vuonna 1968 hänestä tuli Mainzin yliopiston professori. 1970–1980-luvuilla hän opetti Freiburgin yliopistossa. 

Lehmann sai pappisvihkimyksensä Julius Döpfneriltä 10. lokakuuta 1963. Vuodesta 1983 hän on toiminut kotimaassaan Mainzin hiippakunnan piispana Hermann Volkin seuraajana. Hänet vihittiin piispaksi tuon vuoden 2. lokakuuta. Vuonna 2001 hänestä tuli kardinaali, ja vuonna 2005 hän osallistui uuden paavin valintaan. Hänelle myönnettiin vuonna 2000 ''Saksan liittotasavallan Ansioritarikunnan suuri ansioristi rintatähden ja olkanauhan kera'', ja hän on ollut vuodesta 2006 Kunnialegioonan komentaja. 

Lehmann oli vuosina 1987–2008 Saksan piispainkokouksen puheenjohtaja. 

Lehmann oli päävihkijänä, kun Helsingin katolisen hiippakunnan piispa Teemu Sippo vihittiin piispaksi Turun tuomiokirkossa 5. 9. 2009. 

## Lähteet

## Aiheesta muualla

* Catholic-hierarchy.org: Karl Cardinal Lehmann. 
* The Cardinals of the Holy Roman Church: Karl Lehmann . 
* Karl Lehmann hiippakunnan sivuilla. 
* Karl Lehmannin muistokirjoitus Helsingin Sanomissa
Jeremy Tyler

**Jeremy Tyler** (s. 21. kesäkuuta 1991 San Diego, Kalifornia) on yhdysvaltalainen koripalloilija. 208-senttinen ja 118-kiloinen Tyler pelaa laitahyökkääjänä tai sentterinä ja edustaa NBA-seura New York Knicksiä. Siirryttyään vuonna 2009 israelilaiseen ammattilaisseura Maccabi Haifaan, Tylerista tuli ensimmäinen yhdysvaltalainen teinipelaaja, joka on siirtynyt kesken opiskelujen pelaamaan Eurooppaan rahasta.

Tyler jäi Maccabissa vähäiselle peliajalle. Hän pelasi Israelin liigassa kymmenen ottelua keskiarvoin 2,1 pistettä ja 1,9 levypalloa ottelua kohden, ja jätti joukkueen kesken kauden maaliskuussa 2010. Saman vuoden heinäkuussa Tyler teki sopimuksen japanilaisseura Tokyo Apachen kanssa, jossa hän sai tuplasti enemmän peliaikaa ja hänen tilastolukemansa paranivat selvästi. Hänen keskiarvonsa olivat 9,9 pistettä ja 6,4 levypalloa ottelua kohden.
 
Charlotte Bobcats varasi Tylerin , mutta myi hänen pelaajaoikeutensa jo samana päivänä Golden State Warriorsille. Hän pelasi tulokkaana työsulun lyhentämällä kaudella 2011–2012 42 ottelua (joista 23 aloitusviisikossa) ja hänen keskiarvonsa olivat 4,9 pistettä ja 3,3 levypalloa ottelua kohden. Tyler pelasi kauden aikana myös viisi ottelua NBA D-Leaguen Dakota Wizardsissa. Kaudella 2012–2013 hänen Warriorsissa saamansa peliaika laski selvästi edelliskauteen verrattuna ja helmikuussa 2013 hän siirtyi kesken kauden Atlanta Hawksiin. Hän edusti Hawksia vain yhdessä ottelussa ja sai siinä peliaikaa viisi minuuttia. Tyler pelasi osan kaudesta myös NBA D-Leaguen Santa Cruz Warriorsissa.

Elokuussa 2013 Tyler teki vapaana pelaajana sopimuksen New York Knicksin kanssa.

## Lähteet

## Aiheesta muualla
*NBA Draft
Mind Games (John Lennonin albumi)

**Mind Games** on John Lennonin studioalbumi, joka julkaistiin vuonna 1973. Albumi oli tyyliltään suunnanmuutos ja vähemmän poliittinen verrattuna edelliseen albumiin *[[Some Time in New York City]]*. Kappale "Nutopian International Anthem" sisältää pelkkää hiljaisuutta.

## Kappaleet

Kaikki kappaleet John Lennonin, ellei toisin mainita.

#Mind Games – 4:13
#Tight A$ – 3:37
#Aisumasen (I'm Sorry) – 4:44
#One Day (at a Time) – 3:09
#Bring on the Lucie (Freeda Peeple) – 4:12
#Nutopian International Anthem (John Lennon/Yoko Ono) – 0:03
#Intuition – 3:08
#Out the Blue – 3:23
#Only People – 3:23
#I Know (I Know) – 3:49
#You Are Here – 4:08
#Meat City – 2:45
York Landing

**York Landing** on pikkukylä Kanadassa, Manitoban provinssissa. Kylä sijaitsee Nelsonjoen itärannalla, noin puolimatkassa Winnipegjärveltä Hudsoninlahdelle ja 116 kilometriä koilliseen Thompsonin kaupungista. Kylässä oli vuonna 2006 suoritetussa väestönlaskennassa 416 asukasta ja 116 asuntoa. Kylän asujaimisto koostuu York Factory First Nation intiaanireservaatin jäsenistä.

## Lähteet
Valide Sultan

**Valide Sultan**, joskus myös **Sultan Valide** [valiˈde], oli Osmanien valtakunnassa hallitsevan sulttaanin äidille myönnetty arvonimi. Nimi käännetään joskus kuningataräidiksi, vaikka Valide Sultanin asema oli erilainen.

Naisen asema oli perinteisesti alistettu Osmanien valtakunnassa. Tästä muodostivat poikkeuksen kuninkaallista verta omaavat ylhäiset naiset, kuten sulttaanien tyttäret ja sisaret sekä erityisesti Valide Sultanit. Sulttaanien äideillä oli suuresti henkilökohtaisia vapauksia ja usein paljon vaikutusvaltaa ja he olivat poikkeuksetta korkeasti arvostettuja.

Valide Sultanin aseman on esitetty olleen osmanivaltakunnan toiseksi tärkein heti sulttaanin jälkeen. Tämä piti paikkansa joinakin aikakausina ja joskus Valide Sultan kohosi jopa sulttaanin edelle. Islamilaisen perinteen (”Äidin oikea on Jumalan oikea”) mukaan sulttaanin äidillä saattoi olla suuresti vaikutusvaltaa valtakunnan asioihin. Erityisesti 1600-luvulla Naisten sultanaattina tunnetulla aikakaudella sarja kyvyttömiä tai lapsena valtaan nousseita sulttaaneja kohotti Valide Sultanin arvon uudelle tasolle. Noin sadan vuoden ajan kestäneen naisten sultanaatin aikana vain yksi hallitsija, Murat IV, oli riittävän voimakas kyetäkseen keskittämään vallan itselleen.

Venetsialaissyntyinen Nurbanu Sultan oli Selim II:n vaimo ja Murat III:n äiti. Valide Sultanina hän oli myös todellinen rinnakkaishallitsija 1574–1583, jolloin hän johti hallintoa yhdessä suurvisiiri Sokollu Mehmed Paššan kanssa. Hän oli myös ensimmäinen Naisten sulttaanikunnan aikakauden rinnakkaishallitsija. Osmanien valtakunnan Valide Sultaneista vaikutusvaltaisin oli Kösem Sultan.

## Lähteet
York Factory First Nation (York Landing)

**York Factory First Nation** on intiaanireservaatti Kanadassa, Manitoban provinssissa York Landingin kylässä. Reservaatin asukkaat asuivat alun perin York Factoryssä. Vuonna 1957 Hudson's Bay Companyn suljettua toimipisteensä, alueen asukkaat siirrettiin uuteen reservaattiin nimeltä York Landing. Kylässä oli vuonna 2006 suoritetussa väestönlaskennassa 416 asukasta ja 116 asuntoa.

## Historia
Arkeologisissa tutkimuksissa on todettu cree-intiaanien asuneen York Factoryn alueella noin 1000 vuotta ennen eurooppalaisten saapumista alueelle. York Factory oli 1600-luvulta 1800-luvun loppupuolelle Hudson's Bay Companyn päämajana, ja sieltä käsin yhtiö hallitsi turkiskauppaa Rupertinmaaksi kutsutulla alueella, joka levittäytyi laajalle alueelle Nelsonjoen valuma-alueen varsille. Vuonna 1957 Hudson's Bat Companyn suljettua toimipisteensä, Kanadan hallitus päätti sulkea kylän ja pakkosiirtää asukkaat uudelleen, uudeksi paikaksi valittiin York Landing, lähellä Illfordin kylää.

## Lähteet
Onerva

**Onerva** on suomalainen naisen, joskus miehenkin etunimi. Sana onerva tarkoittaa alkujaan odelmaa, pääsadon korjuun jälkeen kasvanutta heinää. Onervan nimipäivä on vuodesta 1929 ollut 14. elokuuta. Asultaan Onervalle rinnakkainen nimi on Kanerva.

Vuoden 2019 loppuun mennessä nimi Onerva on annettu 10&nbsp;845 naiselle ja 149–165 miehelle. Nimen suosio on ollut huipussaan miehillä 1900-luvun kahtena ensimmäisenä vuosikymmenenä ja naisilla 1920- ja 1930-luvuilla.

## Tunnettuja Onervia
* L. Onerva, oik. *Hilja Onerva Lehtinen* (1882–1972), runoilija
* Onerva Mäki (1926–2025), erityispedagogiikan kehittäjä, kasvatustieteen kunniatohtori

## Kuvitteellisia Onervia

* Onerva, toinen päähenkilöistä elokuvassa *[[Elvis & Onerva]]*

## Lähteet
Kanerva (nimi)

**Kanerva** on Suomessa käytössä sekä sukunimenä että naisen etunimenä. Nimi johtuu kasvin nimestä kanerva. Vastaava suomalainen luontoaiheinen nimi on Onerva.

Kanerva on 1900-luvun alusta vuoden 2019 loppuun mennessä annettu etunimeksi 1748 naiselle ja ainakin 46 miehelle. Yrjö Karilas suositteli nimeä vuonna 1919. Henkilöitä, joiden nykyinen sukunimi elokuussa 2021 oli Kanerva, on 3011.

## Tunnettuja Kanervia

Henkilöitä, joiden sukunimi on Kanerva, on lueteltu sivulla Kanerva (täsmennyssivu).
* Kanerva Cederström (s. 1949), elokuvaohjaaja
* Kanerva Kartano (s. 1974), kuvataiteilija ja yhteisötaiteilija
* Kanerva Salomaa, o.s. *Pasanen* (s. 1982), laulaja ja lauluntekijä

## Lähteet
Doris Stokes

**Doris May Fisher Stokes**, o.s. **Sutton** (6. tammikuuta 1920 – 8. toukokuuta 1987) oli brittiläinen meedio. Hänen kannattajansa pitävät häntä myös selväkuulijana. Hän sai mainetta esiintymisillään ja julkaisemillaan kirjoilla. Hän toimi myös sairaanhoitajana.

## Lähteet
Ryne Sanborn

**Ryne Sanborn** (s. 3. helmikuuta 1989 Salt Lake City, Yhdysvallat) on yhdysvaltalainen näyttelijäv. Hän on näytellyt muun muassa Jason Crossin roolissa kolmessa High School Musical -elokuvassa. Lisäksi hän on näytellyt muutamassa muussa televisiotuotannossa.

## Aiheesta muualla
*
Piperiini

**Piperiini** eli **1-piperoyylipiperidiini** on alkaloidi, josta osittain johtuu mustapippurin ja pitkäpippurin pistävyys. Sitä on käytetty myös hyönteismyrkkynä luontaislääkinnässä. Piperiinin olemassaolon keksi Hans Christian Ørsted vuonna 1819.

Piperiinin on todettu runsaasti lisäävän kurkumiinin biosaatavuutta ihmisissä.

## Lähteet

## Aiheesta muualla
*PDRhealth.com - Piperine
*PubChem: Piperine 
*DrugBank: Piperine 
*Food Component Database (FooDB): Piperine 
*KEGG: Piperine 
*ChemBlink: Piperine 
*Liber Herbarum II: Piperiinia sisältäviä kasveja
*Dr. Duke's Phytochemical and Ethnobotanical Databases: Piperine
Kesäillan valssi (täsmennyssivu)

**Kesäillan valssi** voi viitata seuraaviin:

*Kesäillan valssi, Oskar Merikannon säveltämä valssi
*Kesäillan valssi, Hannu Lemisen ohjaama suomalainen elokuva
*Kesäillan valssi, Veikko Ahvenaisen kokoelma-albumi
*Kesäillan valssi, televisio-ohjelma
Kesäillan valssi

**Kesäillan valssi** eli **Kesäilta – I sommarkväll** on Oskar Merikannon säveltämä valssi. Merikanto muokkasi *Kesäillan valssin* Helsingissä vuosina 1884–1885 säveltämästään *Grande Valsesta*, OM044, todennäköisesti kustantajan toivomuksesta. Uudessa muodossa valssi ilmestyi vuonna 1895 nimellä *I sommarkväll*. Suomenkielinen nimi ja opusnumero ilmestyivät vasta myöhemmin.

Kesäillan valssin ensimmäisen levytyksen teki Aleksei Apostolin johtama Helsingin Torvisoittokunta vuonna 1904 ja ensimmäisen lauletun levytyksen tamperelainen Nekalan tyttökuoro vuonna 1950. Laulun sanat kirjoitti kuoron johtaja, opettaja Antti Jussila. Kauko Käyhkö levytti valssiin itse tekemänsä sanoituksen vuonna 1966. Kesäillan valssin ovat harmonikalla levyttäneet muun muassa Veikko Ahvenainen, Taito Vainio ja Esko Könönen.

## Lähteet
Viljo Rauta

**Viljo Kalervo Niukkanen**, kirjailijanimi **Viljo Rauta** (21. syyskuuta 1902 Pietari – 5. joulukuuta 1944) oli suomalainen toimittaja ja kirjailija. Hän kirjoitti myös nimimerkillä *Asko Sorro*.

Viljo Raudan tuotanto koostui pääosin historiallisista seikkailuromaaneista ja -kertomuksista.

## Teoksia
* *Niilo Grabben asepoika*, historiallinen seikkailukertomus. Poikien seikkailukirjasto 66.    Otava 1936, 2. painos 1957
* *Nuori sissi*, historiallinen seikkailukertomus. Poikien seikkailukirjasto 72.   Otava 1937, 2. painos 1959
* *Döbeln*.  Sanatar, Helsinki 1939  (Georg Carl von Döbelnin elämäkerta)
* *Kuninkaan puolesta*, historiallinen seikkailukertomus.     Poikien seikkailukirjasto 85.   Otava 1939, 2. painos 1959
* *Kreivisodan seikkailijat*, historiallinen seikkailukertomus.   Poikien seikkailukirjasto 88.   Otava 1940, 2. painos 1960
* *Kollaan korsutarinoita*.  WSOY 1941, 2. painos 1941
* *Isoviha*.   Sanatar, Helsinki 1943, 2. painos 1944
* *Kultainen leijona*, historiallinen seikkailuromaani.  Karisto 1943 
* *Riitamaan ritari*, historiallinen seikkailukertomus Kannakselta.   WSOY 1943
* *Herttuan miekkamiehet*, historiallinen seikkailuromaani.   Karisto 1944
* *Vaasain sormus*, historiallinen seikkailuromaani.   Karisto 1944
* *Kosto on minun*, historiallinen romaani, viimeistellyt ja täydentänyt Vilho Sorvari.  Kansankirja, Helsinki 1945
* *Levoton kesävieras, kevyt romaani suviselta Saimaalta*.   Karisto 1945 (nimimerkillä *Asko Sorro*)
* *Mustan lipun rakuunat*, historiallinen seikkailukertomus nuorisolle.  Karisto 1945
* *Seikkailevat setelit*, veijariromaani.  Karisto 1945 (nimimerkillä *Asko Sorro*)
* *Kadonnut hopealipas*, historiallinen seikkailukertomus.  Karisto 1953
* *Musta ratsu*, historiallinen seikkailukertomus.   Karisto 1959

## Lähteet
*
Turpa kiinni!

**Turpa kiinni!** (*Tais-toi!*, tunnetaan myös nimellä *Ruby & Quentin*) on Francis Veberin ohjaama toimintakomedia vuodelta 2003. Sen pääosia näyttelevät Gérard Depardieu ja Jean Reno.

## Juoni

Quentin (Depardieu) on puhelias ja kömpelö pikkurosvo, joka joutuu vankilaan epäonnistuneesta pankkiryöstöstä. Ruby (Reno) taas on kivenkova ammattirikollinen, joka jää kiinni rahaa kuljettavan auton varastamisesta ja päätyy samaan selliin Quentinin kanssa. Ruby aikoo paeta ja Quentin, joka pitää häntä ystävänään, haluaa auttaa. Kaksikko pääsee pakoon ja näin alkaa suuri pakoretki poliiseilta ja Rubyn vihollisilta.

## Rooleissa

## Aiheesta muualla

* 
*
8 Mile (soundtrack)

**Music from and Inspired by the Motion Picture 8 Mile** on Eminemin 8 Mile -elokuvaan perustuva soundtrack. Soundtrack julkaistiin 29. lokakuuta 2002.

## Taustatietoa
Albumi sijoittui Billboard 200 -listan ykkössijalle myyden 702,000 kappaletta ensimmäisellä viikolla ilmestymisestään. Albumi oli vuoden viidenneksi nopein myyvä albumi Yhdysvalloissa. Albumia myytiin vuodessa 3,2 miljoonaa kappaletta. Albumilta julkaistiin myös single "Lose Yourself". Pian julkaistiin **More Music from 8 Mile** -niminen toinen soundtrack.

## Kappaleet

### Deluxe Edition Bonus Disc

### More Music from 8 Mile

## Listasijoitukset
### Albumit

### Singlet

## Lähteet
Juho Saarinen

**Juho Saarinen** (s. 25. helmikuuta 1981) on suomalainen pyöräsuunnistaja. Seuratasolla hän edustaa Mäntsälän Urheilijoita. Häntä valmentaa Mika Tervala.

Ensimmäisissä arvokisoissaan Nové Město na Moravěn MM-kilpailuissa 2007 Saarinen sijoittui pitkällä matkalla seitsemänneksi. Farumin ja Kööpenhaminan EM-kilpailuissa 2009 hän saavutti ensimmäisen arvokisamitalinsa voitettuaan pronssia pitkältä matkalta. Samana vuonna Ben Shemenin MM-kilpailuissa hän voitti pronssia viestistä joukkuetovereinaan Tuukka Turkka ja Samuli Saarela.

## Lähteet
Kari-Pekka Lax

**Kari-Pekka Lax** (s. 22. helmikuuta 1956 Maaninka) on suomalainen kymmenottelija, joka edusti urallaan Lauttakylän Lujaa. Vahvarakenteinen Lax voitti kymmenottelun Suomen mestaruuden Oulun Kalevan kisoissa vuonna 1981 tuloksella 7708. Bravuurilajissa 110 metrin aidoissa hän oli erikoismiesten tasoa ja saavutti muun muassa Kalevan kisoissa pronssia Lappeenrannassa 1980 tuloksella 14,30.

Kari-Pekka on valmentanut hänen poikaansa Petteri Laxia, joka on voittanut urallaan viisi yleisen sarjan Suomen mestaruutta.

## Lähteet
*

### Viitteet
Eino Kemppainen

**Eino Albert Kemppainen** (20. maaliskuuta 1883 Kittilä – 23. lokakuuta 1944 Kuopio) oli suomalainen lääninreviisori ja runoilija.

Kemppaisen vanhemmat olivat metsätarkastaja Adolf Kemppainen ja Agatha Charlotta Ingman. Hän pääsi ylioppilaaksi Kuopion yhteiskoulusta 1903 ja suoritti yleisen hallintotutkinnon Helsingin yliopistossa 1907. Kemppainen asui vuodesta 1918 Kuopiossa. Sisällissodan aikana hän osallistui Vienan retkelle everstiluutnantti C. W. Malmin joukoissa.

Kemppainen toimi nimismiehenä eri puolilla Kuopion lääniä vuosina 1907–1920. Tämän jälkeen hän oli lääninhallituksen varalääninkamreerina vuosina 1921–1937 sekä nuorempana lääninsihteerinä ja lääninreviisorina vuosina 1938–1944.

Eino Kemppainen oli naimisissa Rauha Vilhelmiina Lammisen kanssa. Hänen veljiään olivat toimittaja ja kirjailija Yrjö Kemppainen, päätoimittaja Aarno Kemppainen ja majuri Efraim Kemppainen.

## Teoksia
* *Lasten virret vienosoinnut polvihin ajan etäisen*. Runotekstin laatinut Eino Kemppainen. Pohjolan kustannus, Oulu 1918
* *Sankari väkevä. Yhdeksänkymmentä virttä sisältävä kertova runoelma*. Pohjolan Kustannus, Oulu 1918
* *Kuvia lapsille*, kuvakirja. Runotekstin laatinut Eino Kemppainen. Pohjolan kustannus, Oulu 1919
* *Vienan kävijöitä, muistelmia Vienan sodasta 1918*. Pohjolan kustannus, Oulu 1919
* *Jumalten sukupuu*. Kuopio 1933
* *Osakeyhtiö Gust. Ranin 1852–1937*. Osakeyhtiö Gust. Ranin, Kuopio 1937 (kirjan tekijä Siiri Nylund, v. 1852–1926 koottu Eino Kemppaisen käsikirjoituksesta)

## Lähteet
* 
* Ylioppilasmatrikkeli 1903-1904, s. 100
* Pohjoissavolaisen kaunokirjallisuuden bibliografia – Eino Kemppainen
Yves Tanguy

**Yves Tanguy**, koko nimeltään **Raymond Georges Yves Tanguy** (5. tammikuuta 1900 Pariisi – 15. tammikuuta 1955 Waterbury, Yhdysvallat) oli ranskalais-amerikkalainen taidemaalari. 

Tanguy työskenteli nuorena Ranskan kauppalaivastossa. Hän palasi vuonna 1922 synnyinkaupunkiinsa Pariisiin, jossa teki satunnaisia töitä ja alkoi piirtää kahviloissa. Vuonna 1923 hän näki eräässä taidegalleriassa Giorgio de Chiricon maalauksen, joka teki häneen voimakkaan vaikutuksen. Tanguy päätti välittömästi ryhtyä maalaamaan. Tanguyn ystävä tutustutti hänet 1924 André Bretonin surrealististen taiteilijoiden piiriin. Tanguy liittyi surrealistiryhmään vuonna 1925 ja osallistui sittemmin kaikkiin surrealistien suuriin näyttelyihin. Hänen ensimmäinen yksityisnäyttelynsä oli Pariisissa 1927. Vuonna 1939 Tanguy muutti sotaa pakoon Yhdysvaltoihin ja asui siellä loppuelämänsä.

Pian surrealisteihin liittymisensä jälkeen Tanguy alkoi soveltaa maalauksissaan automatismin periaatteita. Automatismin ideana on luoda spontaaneja assosiaatioita ilman mitään ennakkosuunnitelmia. Taiteilija antaa sattuman määritellä vapaasti lopputuloksen. Surrealistit uskoivat, että tätä tekniikkaa voitaisiin käyttää ilmaisemaan alitajunnan toimintaa.

Muiden surrealististen maalareiden tavoin Tanguy maalasi ajattomia, unenomaisia maisemia, mutta hänen muotonsa olivat puhtaasti keksittyjä, ilman mitään viittauksia todellisuuteen. Teoksissaan, kuten Shadow Country (1927), hän kuvasi eriskummallisten, mielikuvituksellisten esineiden ryhmiä, jotka muistuttavat meren selkärangattomia tai veistoksellisia kalliomuodostelmia. Hän maalasi nämä monitulkintaiset muodot pikkutarkasti ja asetti ne karuihin, kirkkaasti valaistuihin unenomaisiin maisemiin, joiden horisontti on ääretön.

Tanguyn maalaukset ovat suhteellisen ei-esittäviä ja pelkistettyjä. Laajojen abstraktien maisemien väriasteikko on melko rajoitettu. Kirkkaampia värejä on vain satunnaisina tehosteina ja kontrasteina. Maisemissa olevat muodot ovat toisinaan kulmikkaita ja lasisärmämäisen teräviä, toisinaan taas melko orgaanisia, kuin kivettyneitä ameeboja.

## Lähteet

## Kirjallisuutta

*Karin von Maur et al: *Yves Tanguy and Surrealism*, Hatje Cantz: 2001 
**An Important Private Collection of Works by Yves Tanguy*, Christie's New York: 2001 

## Aiheesta muualla
* Tanguy Taten kokoelmissa 
* Tanguy MoMAn kokoelmissa
Pakkotoimioikeus

**Pakkotoimioikeus** tarkoittaa sitä oikeusasemaa, joka syntyy viranomaisen tekemästä pakkotoimesta hyötyvälle henkilölle tai oikeushenkilölle. Pakkotoimi on hallinto-oikeudellinen käsite, joka merkitsee sellaista viranomaisen päätöstä, jolla korvataan oikeudenomistajan suostumus. Pakkotoimella mahdollistetaan ulkopuolisen tahon oikeus saada käyttöönsä toisen omana olevaa omaisuutta tai aiheuttaa toiselle lain muutoin kieltämää haittaa. Tavallisin pakkotoimioikeus on lunastusoikeus, joka annetaan pakkolunastuslainsäädännön nojalla. Pakkotoimioikeudet ovat varsin monimuotoinen kokonaisuus, johon kuuluvat lunastusoikeuden ohella tieoikeus, kaivosoikeus ja valtaus.

Pakkotoimioikeudet ovat joko pysyviä tai määräaikaisia. Ne tulisi merkitä kiinteistörekisteriin, jotta niiden pysyvyys olisi taattu, sillä käyttöoikeuksia ei aina vahvisteta maanmittaustoimituksissa eikä niitä aina merkitä maastoon. Pakkotoimioikeus synnyttää yleensä korvausvelvollisuuden, jota nimitetään pakkotoimikorvaukseksi.

Pakkotoimioikeuden antamiselle on oltava erityinen edellytys, josta on säännelty lailla. Lunastuslain (603/1977) 4 pykälä säätää, että lunastaa saadaan, kun yleinen tarve sitä vaatii. Lunastus ei kuitenkaan ole mahdollista, jos tarkoitus voidaan saavuttaa muulla tavoin tai jos yksityiselle koituva haitta on suurempi kuin yleiselle edulle saatava hyöty. Maankäyttö- ja rakennuslain (132/1999) 96 pykälä säätää julkisyhteisöjen lunastusoikeudesta. Kunta saa asemakaava-alueella lunastaa yleiseksi alueeksi tai yleiselle rakennukselle asemakaavassa varatun tontin. Samankaltainen oikeus on valtiolla ja kuntayhtymällä niiden tarpeisiin tarkoitetun tontin osalta. Yleiseen tarpeeseen vertautuvat myös kiinteistönmuodostamislain (554/1995) mukaiset pakkorasitteet ja lunastukset kiinteistöjä järjestettäessä.

## Lähteet
Kaunopunahattu

**Kaunopunahattu** eli **punahattu** (*Echinacea purpurea*) on monivuotinen yrttikasvi, joka on kotoisin Pohjois-Amerikan kaakkois- ja keskiosien preerioilta ja aukeilta ylängöiltä. Lajista käytetään myös nimeä auringonhattu, jota on käytetty myös joistakin muista punahattujen (*Echinacea*) suvun lajeista. Joitakin valkokukkaisia lajikkeita ('Alba', 'White Swan') kutsutaan valkohatuiksi.

Termi **Echina** flunssarohdon nimessä viittaa punahattuun.

## Kuvaus

Kaunopunahattu kasvaa 30–100&nbsp;cm korkeaksi ja kukkii luontaisilla kasvupaikoillaan touko–kesäkuussa mutta Suomessa vasta elo–syyskuussa. Kasvin varsi on karhea ja ohuen nukan peitossa, ja sillä on sitkeä juurakko ja soikeat, vuorottaiset lehdet. Mykerön laitakukat ovat purppuranpunaiset, joillakin lajikkeilla myös valkoiset tai vaaleanpunaiset, ja kehräkukat muodostavat ruskeanpunaisen kartion, johon siemenet kypsyvät.

## Käyttö
Kasvia viljellään Euroopassa rohto- ja koristekasvina, ja se menestyy hyvin myös Etelä- ja Keski-Suomessa. Se viihtyy aurinkoisella paikalla mutta ei ole tarkka maalajista, kunhan kasvualusta läpäisee hyvin vettä.

### Lääkintäkäyttö
Kasvi tuottaa merkittäviä tuloja lääkekaupassa, koska sen kaikkien osien väitetään stimuloivan immuunijärjestelmää. Suomessa auringonhattu luokitellaan lääkekasviksi, josta saa valmistaa kaupallisia tuotteita vain lääketehtaassa.

Pohjois-Amerikan intiaanit käyttivät auringonhattua monenlaisten vaivojen hoidossa. Nykyään se on yksi suosituimmista rohtokasveista, jota käytetään vilustumisoireiden ja ylempien hengitysteiden tulehdusten hoidossa. Rohdoksen valmistuksessa voidaan käyttää joko kukkivia versoja tai talvehtivan kasvin juuria.

#### Mahdolliset hyödyt
Hyvin kontrolloituja kokeita asiasta on vähän ja ne ovat heikkolaatuisia. 

Joissain tutkimuksissa punahattua sisältävistä valmisteista on näyttänyt olevan hyötyä ylähengitystieinfektioissa kuten flunssassa, toisissa tutkimuksissa ei.

Joissakin tutkimuksissa auringonhatun sisältämien polysakkaridien on todettu lisäävän vastustuskykyä. Kasvin on todettu stimuloivan immuunipuolustusta ja helpottavan flunssan oireita sekä lyhentävän oireiden kestoa. 

#### Haitat
Haittavaikutuksia ovat mm. vaikutukset ruoansulatusjärjestelmälle ja allergiset reaktiot, kuten ihottuma, lisääntynyt astma ja hengenvaarallinen anafylaksia.

## Kuvagalleria

kuva:Echinacea bud 01.jpg|Nuppu
kuva:Bumblebee-Echinacea-Pollen.jpg|Keskuskartio
kuva:Echinacea purpurea 'White Swan' flower closeup 2.jpg|'White Swan' -lajike
kuva:Echinaforce-verpakking.jpg|Echinacea-uutetta


## Lähteet

## Aiheesta muualla
* Kassu – Kasvien suomenkieliset nimet: Kaunopunahattu eli punahattu (''Echinacea purpurea'')
* United States Department of Agriculture (USDA): ''Echinacea purpurea'' 
* Dr. Duke's Phytochemical and Ethnobotanical Databases: *Echinacea purpurea*
Valter Pirhonen

**Valter Teodor Pirhonen** (8. lokakuuta 1897 Käkisalmi – 6. heinäkuuta 1966) oli suomalainen kirjailija.

## Teoksia
* *Sinisten kuningas*, murrosiän romaani.   WSOY 1918

## Lähteet
*
Fabius Rusticus

**Fabius Rusticus** oli ensimmäisellä vuosisadalla elänyt roomalainen historioitsija, joka oli kotoisin Hispaniasta. Hänen teoksensa, joka ei ole säilynyt nykypäivään, käsitteli hänen omaa aikaansa. Hän oli vihamielinen Neroa kohtaan, mutta ihaili maanmiestään Senecaa. Tacitus ihaili Fabius Rusticuksen tyyliä ja käytti ehkä tämän teosta lähteenään. 

## Lähteet
Arto Lammento

**Artur Aleksander (Arto) Lammento** (sukunimi aik. **Lindroos**; 5. kesäkuuta 1896 Turku – 27. maaliskuuta 1966 Helsinki) oli suomalainen runoilija.

## Teoksia
* *Onnen hinta*, runoja.   Helsinki 1942

## Lähteet
*
Tomorrow (Sean Kingstonin albumi)

__NOTOC__
**Tomorrow** on pop -laulaja Sean Kingstonin toinen studioalbumi. Se julkaistiin 22. syyskuuta 2009.

Albumi ylsi Yhdysvalloissa Billboard 200 -listan sijalla 37.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* About.com: 
* Allmusic: 
* Entertainment Weekly: C+
* Rolling Stone: 

## Lähteet
Määrännäisehto

**Määrännäisehto** eli määrännäislauseke on velkasitoumuksessa oleva kohta, johon on merkitty velkojan nimen jälkeen sanat *tai hänen määräämälleen.* Tällöin velka on maksettava velkakirjassa mainitulle velkojalle tai velkojalle, jolle velkakirja on siirretty, tai sille, jonka hallussa velkakirja on. Määrännäisehdolla velallinen antaa velkojalle luvan saatavan siirtämiseen. Tällaisella ehdolla varustettua velkasitoumusta, osakekirjaa tai taloudellisen yhdistyksen osuustodistusta kutsutaan määrännäispaperiksi. Sekki on määrännäispaperi, jos se on asetettu nimetylle henkilölle. Tällaisessa šekissä ei tarvita määrännäisehtoa. Jos sekkiin on merkitty negatiivinen määrännäisehto, se on nimennäis- eli rektapaperi.

## Lähteet
Michael Shermer

**Michael Brant Shermer** (s. 8. syyskuuta 1954) on yhdysvaltalainen skeptikko. Hän on perustanut The Skeptics Societyn ja toimii sen *[[Skeptic]]*-lehden päätoimittajana. Shermer kirjoittaa kolumneja *[[Scientific American]]* -lehteen. Hän on julkaissut useita kirjoja.

## Ura

Shermer valmistui humanististen tieteiden kandidaatiksi psykologiasta/biologiasta Pepperdinen yliopistosta 1976 ja humanististen tieteiden maisteriksi kokeellisesta psykologiasta Kalifornian osavaltionyliopistosta Fullertonista 1978. Filosofian tohtorin arvon hän sai vuonna 1991 tieteenhistoriasta Claremontin Graduate-yliopistosta.

Shermer on tieteenhistorian tohtori, sittemmin dosentti ja lopulta Chapman Universityn "Presidential Fellow". 

Shermer on työskennellyt Occidental Collegessa, Kalifornian osavaltionyliopistossa Los Angelesissa ja Glendale Collegessa. Nykyisin hän on taloustieteen dosenttina Claremontin Graduate-yliopistossa. 

## Kannanottoja

Shermer kutsuu itseään ”ei-teistiksi” (), koska hänen mukaansa sana ateisti on saanut kielteisen sävyn. Hän käyttänyt termiä libertaristi mutta sittemmin pitänyt sitä harhaanjohtavana. Hän esimerkiksi kannattaa tiettyjä aserajoituksia, ja vastusti George W. Bushia molemmissa vaaleissa. Kesäkuussa 2006 Shermer kirjoitti *Scientific American* -lehdessä, että todisteiden valossa ilmastonmuutosta ei voi enää kieltää.

Shermer vastustaa kuolemanrangaistusta ja pitää sitä barbaarisena ja tehottomana keinona ehkäistä rikoksia.

## Teoksia

* 

* 

## Lähteet

## Aiheesta muualla

* Viralliset sivut
Seleenihapoke

**Seleenihapoke** (H2SeO3) on keskivahva kaksiarvoinen seleenin happihappo. Seleeni voi muodostaa myös seleenihappoa. Seleenihapokkeen suolat ovat vetyseleniittejä tai seleniittejä.

## Ominaisuudet
Seleenihapoke muistuttaa monilta ominaisuuksiltaan rikkihapoketta, mutta on pysyvämpi yhdiste. Seleenihapoketta muodostuu seleenidioksidin liuetessa veteen.
:SeO2 + H2O → H2SeO3
Seleenihapoketta syntyy myös seleenin ja laimean typpihapon välisellä reaktiolla. 
:3 Se + 4 HNO3 → 3H2SeO3 + 4NO

Seleenihapoke on heikompi happo kuin rikkihapoke, mutta vahvempi kuin esimerkiksi etikka-, bentsoe- tai hiilihappo. Seleenihapokkeen protolyysireaktio on kaksiosainen. 
:H2SeO3 + H2O  H3O+ + HSeO3-, pKa = 2,62
:HSeO3- + H2O  H3O+  + SeO32-  pKa = 8,32

Seleenihapoke kykenee hapettamaan jodidi-ionit jodiksi, divetysulfidin rikiksi, rikkihapokkeen rikiksi ja hydratsiinin typeksi. Samalla se itse pelkistyy alkuaine seleeniksi. Yhdisteen hapettavia ominaisuuksia käytetään hyväksi muun muassa orgaanisen kemian synteeseissä.

## Turvallisuus
Seleenihapoke on syövyttävää ja myrkyllistä. Yhdisteen joutuminen hengitysteihin aiheuttaa pääkipua ja hengitys vaikeutuu. Nieleminen aiheuttaa huonovointisuutta, johon liittyy oksentamista ja pahimmillaan tajuttomuus. Pitkäaikainen altistuminen yhdisteelle voi aiheuttaa vaurioita keskushermostossa ja maksassa. 

## Lähteet
Kalle Solakivi

**Kalle Matteus Jussila**, kirjailijanimi **Kalle Solakivi** (17. tammikuuta 1887 Loimaan kunta – 23. huhtikuuta 1966 Loimaa) oli suomalainen kirjailija.

## Teoksia
Nimimerkillä *Kalle Solakivi*:
* *Viljo*, kyläkertomus.   WSOY 1916
* *Tähkäpää*, kyläkertomus.  WSOY 1917
* *Honkalaisten laulu*, romaani.   WSOY 1918
* *Kapinoitsija*.   WSOY 1920
Nimimerkillä K.M.S.:
* *Uusi kodin unikirja*, kirjoittanut K. M. S.  Kustannusliike Tähti, Loimaa 1926 
Omalla nimellä:
* *Maksaako kananhoito vaivan?*  Tekijä, Loimaa 1925
* *Metsänhoidon käytännöllinen hyöty.*   Tekijä, Loimaa 1925
* *Mikä on parhain heinän kaatoaika?*   Tekijä, Loimaa 1925
* *Mitä on tehtävä väkijuomatulvan ehkäisemiseksi?*     Tekijä, Loimaa 1925
* *Pienviljelijäin ammattitaidon merkitys.*   Tekijä, Loimaa 1925 
Nimimerkillä *K. J-la*:
* *Mikä on todellinen hyöty ilmoittelusta?*   Tekijä, Loimaa 1925
* *Säästäväisyys kansan hyve - mutta siihen on pyrittävä oikealla tavalla.*   Tekijä, Loimaa 1925

## Lähteet
* Suomen kirjailijat-tietokanta